als_Latn dik_Latn sag_Latn
Si e vrau të dashurën dhe tentoi të vetëvritej?
Policia zbardhi sot detajet e vrasjes, ndodhur në orët e mbrëmjes së djeshme, mbi kulmin e Klinikës së Fëmijëve në Shkup.
Politiko
E Shtunë, 10 Janar 2015 | 21:38
0 Komente.
Mësohet se autori i dyshuar, 22-vjeçari nga Petroveci i Shkupit, pasi ka mbytur të dashurën e tij, infermieren 31 vjeçare, e ka lënë atë mbi kulm dhe nuk e ka hedhur poshtë, ashtu siç u raportua.
Gjithçka ka nisur në orën 18, kur i dyshuari dhe infermierja kishin caktuar një takim në hapësirën mbi kulmin e Klinikës.
Ata nisën të grinden dhe dy orë më vonë, i dyshuari e mbyti.
Më pas e zvarriti trupin e viktimës deri te njëra nga tarracat e kulmit dhe ul pranë saj, duke u bërë gati të hidhej poshtë e të vetëvritej.
Por në një moment u vu re nga një pacient, i cili njoftoi sigurimin e spitalit se një person ndodhej mbi kulmin e objektit dhe po bëhej gati të hidhet.
Policia mbërriti në vend ngjarje dhe arriti të bindë të riun të mos hidhet dhe më pas të mundësojë edhe arrestimin e tij.
Trupi i viktimës u transportua menjëherë në repartin e kujdesit intensiv, por mjekët nuk ia dolën ta rikthejnë në jetë.
Policia tha se do të ngrejë kallëzim penal për vrasje ndaj autorit të dyshuar N.K./Zhurnal/
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn